Ribe Stifts Adresseaviser, 1816-02-13
Fredagen den 26de Januar 1816 holdt det qvindelige Velgiørenhedssamfund, stiftet paa Hs. Majestæt, Dronningens Fødselsdag, den 28de Octbr. 1815, sin første Forsamling. Hs. Exellence Overhofmarskal v. Hauch aabnede dette Møde med en kort Tale, hvori Velgiørenhed i Almindelighed anpristes, og at den i Særdeleshed vinder dobbelt Ynde igjennem Qvindens Haand. - Dernæst gaves en Udsigt over Selskabets Jndtægter, hvorved besluttedes, at de for i Aar regnede betydelige Bidrag ikke alle burde udgives i dette Aar; men at den betydeligste Deel deraf burde henlægges til den Fond af kongelige Obligationer, som af forskiellige Velgiørerinder allerede saa rigeligen ere skiænkede Selskaber, og derved Selskabets Varighed betrygges. Den første Gienstand, hvorpaa Selskabet agtede at henvende sin Opmærksomhed, var at oprette en Skole, hvori skikkelige og duelige Tienestepiger skulle dannes. Dette Forslag, som var gjort af et høistagtet Medlem, vandt ved Ballottering, eenstemmig bifald, da de fleste Huusmødre desværre nok alt for vel føle, hvorlidet Tienestetiende i Almindelighed svare til deres Bestemmelse. Ved denne Skole vil man søge at opfylde den i Jndbydelsen til Selskabet anførte første Punkt. at udbredeqvindelig Huusflid. - Endelig foretoges Valg paa de tolv Bestyrerinder, hvor da, iblandt ge 39 Damer, som de Tilstædeværende havde givet Stemme, følgende ved de fleste Stemmer bleve valgte: Kammerfrøken v. d. Maase, hos Hs. Majestæt Dronningen; Grevinde Danneskjold Samsøe; Admiralinde Lindholm; Geheime conferentsraadinde Colbiørnsen; Statsraadinde Ryberg; Kammerherinde Bardensleth; Agentinde Duntzfeld; Hofdame Frøken v. During; Frøken v. Jessen; Professorinde Brorson; Hofdame Frøken v. Levetzow; Mad. Nathanson. Disse havde alle den Godhed at modtage Valget; og indbyrdes valgte de til Over=Bestyrerinde Kammerfrøken v. d. Maa se hos Hs. Majestæt Dronningen. Saaledes er da Grundvolden lagt til et Selskab, hvoraf Man tør giøre sig de bedste Forhaabninger, da vor saa almeen tilbedede Dronning har tilsagt det sin Beskyttelse, da de nysnævnte hæderværdige Damer ere dets Bestyrerinder, og da Formaalet er alt for veldædigt og skiønt, til at Man jo kan være overtydet om, at enhver ædel Danneqvinde vil medvirke sit, og efter Evne ogsaa ved denne Leilighed nedlægge sin Skiærv paa Vilgiørenhedens Alter. Paa begge Sider af Kanalen omkring det afbrændte Christiansborg Slot findes 2de botaniske Mærkværdigheder. Paa den af Mure omgivne Grund, hvor Slotskirken har staaet, sees to Træer, formodentligen Lind, der have saaet sig selv, og ved den Fred, de have nydt, ere voxne saa godt, at Hovedstammen i det mindste er af en Arm Tykkelse, og at begge Træer om Sommeren, naar de blomstre, danne en liden Buskats. Den anden Mærkværdighed er det store Pæretræe, uden for det Huus, der hører til Assistencehuset, og som derefter er givet Navn af Pæretræer, hvilket hvert Barn i Kiøbenhavn kiender. Dette stolte, grenefulde Træe findes afbildet i fuld Flor paa en Steen, som er anbragt over Kielderen, og hvorunder der staaer Aarstallet 1738. Efter Afbildningen at dømme, havde det allerede den Gang en anseelig Høide, og har mange Frugter. Dette gamle Træe, hvis Top naaer lige til 3die Etage, fornyer saa at sige, som Ørnen, hvert Foraar sin Ungdom, og bærer næsten hver Gang henved en Tønde Pærer. Det er en Gienstand for alle Forbigaaendes Beundring, og staaer, som den hellige Sanger siger, aliig et Træ, plantet ved Vandbække, der giver sin Frugt i rette Tid, og hvoraf intet Blad falder for tidligt af Kapitels=Taxten paa Afgrøden i sidstafvigte Aar 1815, er for Aalborg Stift sat saaledes: For Vensyssel og Hann Herreder, Rug a Td. 15 Rbd. 4, Mk. 6 s. N. V.; Byg a Td. 7 Rbd. 3 Mk.; Havre a Td. 4 Rbd. 3 Mk. For Thye og Morsøe, Rug a Td. 14 Rbdlr. 1 Mk. 4 s. N. V.; Byg a Td. 7 Rbd. 12 s.; Havre a Td. 4 Rbd. 4 Mk. 6 s.